cyanic-selkie/wikianc huggingface dataset:
আবদুল সাত্তার ইধি
স্বীকৃতি
তিনি ও তার স্ত্রী বিলকিস ইধি ১৯৮৬ সালে রামোন ম্যাগসেসে পুরস্কার পান। এছাড়া তিনি লেনিন শান্তি পুরস্কার ও বালজান পুরস্কার লাভ করেছেন। ২০০৬ সালে করাচির ইন্সটিটউট অব বিজনেজ এডমিনিস্ট্রেশন তাকে সম্মানসূচক ডক্টরেট ডিগ্রি প্রদান করে। ২০১০ সালের সেপ্টেম্বরে বেডফোর্ড‌শায়ার বিশ্ববিদ্যালয় তাকে সম্মানসূচক ডক্টরেট প্রদান করে। ১৯৮৯ সালে পাকিস্তান সরকার তাকে নিশান-ই-ইমতিয়াজ খেতাব দেয়। ২০১৪ সালের ১ জানুয়ারি দ্য এক্সপ্রেস ট্রিবিউনের পাঠকদের ভোটে তিনি ২০১৩ এর পারসন অব দ্য ইয়ার নির্বাচিত হন। ২০১৬ সালে ইধির জন্য পাকিস্তানের প্রধানমন্ত্রী ৩০,০০০ এর বেশি স্বাক্ষর সংবলিত মালালা ইউসুফজাইয়ের বাবা জিয়াউদ্দিন ইউসুফজাইয়ের আবেদনসহ নোবেল শান্তি পুরস্কারের আবেদন করেছিলেন।
সফর জটিলতা
১৯৮০ এর দশকে লেবাননে প্রবেশের সময় ইসরায়েলি পুলিশ তাকে গ্রেপ্তার করে। ২০০৬ সালে কানাডার টরেন্টোয় তাকে ১৬ ঘণ্টার জন্য আটক করা হয়। ২০০৮ সালের জানুয়ারিতে যুক্তরাষ্ট্রের ইমিগ্রেশন অফিসাররা নিউইয়র্কের জন এফ কেনেডি বিমানবন্দরে ৮ ঘণ্টা ধরে জিজ্ঞাসাবাদ করে। তারা তার পাসপোর্ট এবং অন্যান্য কাগজপত্র জব্দ করে। ইতিপূর্বে আটক হওয়ার কারণ সম্পর্কে জিজ্ঞাসা করা হলে তিনি বলেন, "যে ব্যাখ্যার কথা আমি ভাবতে পারি তা হল আমার দাড়ি এবং পোশাক।"
অসুস্থতা ও মৃত্যু
২০১৩ সালের ২৫ জুন আবদুস সাত্তার ইধির কিডনি অকেজো হয়ে পড়ে। ২০১৬ সালের ৮ জুলাই কিডনির নিষ্ক্রিয়তার জন্য তিনি মৃত্যুবরণ করেন। মৃত্যুর পর অঙ্গ দানের ইচ্ছা থাকলেও তার অসুস্থতার কারণে শুধু কর্নিয়া প্রতিস্থাপন করা সম্ভব ছিল। করাচির ইধি পল্লীতে তাকে দাফন করা হয়।
প্রতিক্রিয়া
তার মৃত্যুর পর পাকিস্তানের অনেক উচ্চপদস্থ ব্যক্তি শোক প্রকাশ করেছেন। প্রধানমন্ত্রী নওয়াজ শরিফ বলেন "আমরা মানবতার একজন প্রকৃত সেবককে হারিয়েছে"। সেনাপ্রধান রাহিল শরিফ তাকে একজন "প্রকৃত মানবতাবাদি" বলে উল্লেখ করেন।
তার মৃত্যুর পরেরদিন জাতীয় শোক ঘোষণা করা হয়। তাকে গার্ড অব অনার ও ১৯টি গান স্যালুট প্রদান করা হয়। পাকিস্তানিদের মধ্যে ইতিপূর্বে শুধু মুহাম্মদ আলি জিন্নাহ ও জিয়াউল হক এরূপ সম্মান লাভ করেছিলেন। করাচির জাতীয় স্টেডিয়ামে অনুষ্ঠিত তার জানাজায় রাষ্ট্রপতি, সেনা, নৌ ও বিমানবাহিনী প্রধানসহ অনেক রাষ্ট্রীয় উচ্চপদস্থ ব্যক্তি উপস্থিত ছিলেন।
জাতিসংঘের মহাসচিব বান কি মুন তার মৃত্যুতে শোক প্রকাশ করেছেন।
স্মারক মুদ্রা
প্রধানমন্ত্রীর নির্দেশে পাকিস্তানের কেন্দ্রীয় ব্যাংক আবদুস সাত্তার ইধির স্মারক মুদ্রা বের করার সিদ্ধান্ত নেয়।
কৃষ্ণনগরের পুতুল
কৃষ্ণনগরের পুতুল বা কৃষ্ণনগরের মাটির পুতুল পশ্চিমবঙ্গ-এর নদিয়া জেলার কৃষ্ণনগরের এক জগৎ বিখ্যাত মৃৎ শিল্প এবং এটি পশ্চিমবঙ্গের অন্যতম প্রধান কুটির শিল্প।কৃষ্ণনগরের পুতুল প্রধানত তৈরি হয় কৃষ্ণনগরের পার্শবর্তী অঞ্চল ঘূর্নীতে।
ইতিহাস
এক সময় নদীয়া রাজা ছিলেন রাজা কৃষ্ণচন্দ্র। বিদ্যোৎসাহী, সংস্কৃতিবান হিসেবে তার খ্যাতি ছিল। তাঁর সময় মাটির মূর্তি নির্মাণের জন্য নাটোর (অধুনা বাংলাদেশ) থেকে শিল্পীরা আসতেন। এরপর রাজপৃষ্ঠপোষকতায় এই শিল্পীরা ঘুর্নী এলাকায় বসতি গড়ে তোলে। ক্রমশ কৃষ্ণনগরের পুতুল প্রসিদ্ধি পেতে থাকে বিশ্বের বিভিন্ন প্রান্তে। বর্তমানে কৃষ্ণনগরে প্রায় ৪০০ মৃৎ শিল্পী পরিবার আছে এর মধ্যে শুধু ঘূর্নীতে আছে ২০০ পরিবার।
চাহিদা
কৃষ্ণনগরের পুতুলের চাহিদা বিশ্বজোড়া। ভারতের বিভিন্ন প্রান্তে এই পুতুল রপ্তানি করা হয়। দেশের বাইরে প্রধানত ইউরোপ ও উত্তর আমেরিকাতে পুতুল রপ্তানি করা হয়। তবে সরকারি তরফ থেকে এর প্রচার কম। ফলে এর বিপণন কম হচ্ছে। শিল্পীরা আর্থিক সহযোগীতা না পেয়ে বা উপযুক্ত প্রচারের অভাবে মার খাচ্ছেন । এছাড়া অনেক সময় নিম্নমানের মাটির পুতুল "কৃষ্ণনগরের পুতুল" বলে চালিয়ে দেয় অসৎ ব্যবসায়ীরা।
রিচার্ড ডিক্স
থাম্ব|১৯৪৩ সালে রিচার্ড ডিক্স
রিচার্ড ডিক্স (Richard Dix; জন্ম: আর্নস্ট কার্লটন ব্রিমার, ১৮ জুলাই ১৮৯৩ - ২০ সেপ্টেম্বর ১৯৪৯) ছিলেন একজন মার্কিন চলচ্চিত্র অভিনেতা। তিনি নির্বাক ও সবাক দুই ধরনের চলচ্চিত্রে অভিনয় করে জনপ্রিয়তা অর্জন করেন। তার পর্দায় ভাবমূর্তি ছিল কর্কশ ও বলিষ্ঠ। তিনি শ্রেষ্ঠ চলচ্চিত্রের জন্য একাডেমি পুরস্কার বিজয়ী সিমারন (১৯৩১) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
প্রারম্ভিক জীবন
ডিক্স ১৮৯৩ সালের ১৮ই জুলাই মিনিসোটায় সেন্ট পলে জন্মগ্রহণ করেন। তিনি সেখানেই পড়াশুনা করেন এবং তার পিতার ইচ্ছানুসারে শল্যচিকিৎসক হওয়ার জন্য পড়াশুনা করেন। মিনিসোটা বিশ্ববিদ্যালয় থেকে পাস এক বছর পর তিনি ব্যাংকে চাকুরি শুরু করেন এবং সন্ধ্যায় মঞ্চে প্রশিক্ষণ নিতেন। তিনি স্থানীয় একটি স্টক কোম্পানিতে তার পেশাদার কর্মজীবন শুরু করেন। এই কাজের বদৌলতে তিনি নিউ ইয়র্ক সিটিতে একই ধরনের এক কোম্পানিতে যোগ দেন। তার পিতার মৃত্যুর পর তাকে তার মাতা ও এক বোনের ভরণপোষণের দায়িত্ব নিতে হয়। তিনি লস অ্যাঞ্জেলেসে যান এবং মরস্কো স্টক কোম্পানির প্রধান অভিনেতা হিসেবে কাজ শুরু করেন। তার সেখানকার সফলতার জন্য প্যারামাউন্ট পিকচার্স তাকে চলচ্চিত্রের জন্য চুক্তিবদ্ধ করে।
শাংলা জেলা
শাংলায় তিনটি উপবিভাগ রয়েছে:
অবস্থান
ভৌগোলিক অবস্থান অনুযায়ী জেলাটির উত্তরে কোহিস্তান জেলা, পশ্চিমে বট্টগ্রাম জেলা এবং তরঘার জেলা, পশ্চিমে সোয়াত জেলা এবং দক্ষিণে বানার জেলা দ্বারা বেষ্টিত।
জনসংখ্যা
২০১৭ সালের আদমশুমারীর হিসাব অনুযায়ী, জেলাটির জনসংখ্যার ছিল প্রায় ৭৫৭,৮১০ জন যেটি জনসংখ্যার ঘনত্ব প্রতি বর্গ কিলোমিটারে দাড়ায় ৪৮০ জন।১৯৯৮ সালের আদমশুমারি অনুসারে, জেলাটির জনসংখ্যা ছিল প্রায় ৪৩৫,৫৬৩ জন, যেখানে গড় বার্ষিক বৃদ্ধির হার ছিল ৩.৩% এবং জনসংখ্যার ঘনত্ব প্রতি বর্গ কিলোমিটার ছিল ২৭৪ জন। মোট পরিবারের সংখ্যা ছিল ৬৪,৩৯১ টি এবং পরিবারের গড় আয়তন ছিল ৮.১ টি।
শরিফুল ইসলাম (দ্ব্যর্থতা নিরসন)
শরিফুল ইসলাম বলতে যাদেরকে বোঝানো হতে পারে;
কর্নেল বিশ্ববিদ্যালয়
কর্নেল বিশ্ববিদ্যালয় (Cornell University; ) মার্কিন যুক্তরাষ্ট্রের একটি শীর্ষস্থানীয় বিশ্ববিদ্যালয়। এটি নিউ ইয়র্ক অঙ্গরাজ্যের ইথাকা শহরে অবস্থিত। এটি আইভি লীগের সদস্য।
বিখ্যাত শিক্ষক
স্যার ফ্রান্সিস সাইমন মেমোরিয়াল প্রাইজ (১৯৭৬) অলিভার ই বাকলি কনডেন্সড ম্যাটার প্রাইজ (১৯৭০)
১০৭৩
১০৭৩ গ্রেগরীয় বর্ষপঞ্জির একটি সাধারণ বছর।
কলামন্ডলম রাধিকা
ডঃ কলামন্ডলম রাধিকা একজন ভারতীয় ধ্রুপদী নৃত্যশিল্পী, নৃত্য পরিকল্পক, গবেষক, শিক্ষক, লেখক এবং সমাজসেবী। তিনিই প্রথম, যিনি কেরালাবাসী না হয়েও, মোহিনীঅট্টমে র জন্য কেরালা সঙ্গীত নাটক আকাদেমি পুরস্কার জিতেছিলেন। তিনি প্রধানত একজন মোহিনীঅট্টমের শিল্পী হলেও, কুচিপুড়ি, ভরতনাট্যম, কথাকলি এবং অন্যান্য নৃত্যধারাতেও সুদক্ষ।
প্রারম্ভিক বছর এবং শিক্ষা
ডাঃ কলামন্ডলম রাধিকার জন্ম বেঙ্গালুরুতে। তাঁর পিতা কে.কে নায়ার ছিলেন একজন চার্টার্ড অ্যাকাউন্ট্যান্ট্যান্ট। তিনি গুরু রাজনের অধীনে তিন বছর বয়সে নাচ শিখতে শুরু করেছিলেন এবং পরে মুত্তার শ্রী নারায়ণ পানিক্কারের থেকে কথাকলি এবং গুরু পোন্নিহাপিল্লাইয়ের অধীনে মৃদঙ্গমবৈঠারি শিখতে শুরু করেন। ১৯৬০ এর দশকের শেষের দিকে, তিনি চেরুতুরুতি চলে যান এবং চার বছর কেরালা কলামন্ডলমে অবস্থান করে আবাসিক হিসেবে প্রশিক্ষণ গ্রহণ করেন। চিন্মাম্মু আম্মা, কলামণ্ডলম সত্যভামা এবং কলামণ্ডলম পদ্মনাভন নায়রে র অধীনে প্রশিক্ষণ তাঁকে একজন দক্ষ এবং পরিপূর্ণ নৃত্যশিল্পী হিসেবে বিকশিত করে। প্রয়াত কলামন্ডলম কল্যাণীকুট্টি আম্মা র অধীনে তাঁর শিক্ষাজীবন এবং কথাকলিতে কলামন্ডলম পদ্মনাভ আশানের অধীনে তাঁর প্রশিক্ষণ তাঁকে সুদক্ষ এবং কমনীয় এক কথাকলি শিল্পী হিসেবে গড়ে তোলে।
কর্মজীবন
তিনি ভারত ও বিদেশে জাতীয় ও আন্তর্জাতিক পর্যায়ে দুই হাজারেরও বেশি নৃত্যানুষ্ঠান করেছেন। তিনি ইউনেস্কোর আন্তর্জাতিক নৃত্য কাউন্সিলের সদস্য এবং তিনি ডাব্লুএইচও প্রতিনিধি, সার্ক প্রতিনিধি, কূটনীতিক, সোভিয়েত প্রতিনিধি এবং অন্যদের জন্য নৃত্যানুষ্ঠান করেছেন । মোহিনীঅট্টমের গভীরতা অনুসন্ধান করতে তিনি ব্যাপক গবেষণা করেছেন এবং ১৯৪০ এর দশকের গোড়ার দিকে মোহিনীঅট্টম নৃত্যশিল্পীদের মৌলিক মুদ্রা ও পদক্ষেপ, গহনা এবং পোশাক ইত্যাদির সময়োপযোগী পরিবর্তন করেছেন । তিনি ভারতে খ্রিস্টধর্মের আবির্ভাব এবং খ্রিস্টের জন্ম সহ বাইবেলের মূল বিষয়গুলির উপর ভিত্তি করে নৃত্য রচনা এবং পরিবেশনা করেছেন।
যুক্তরাষ্ট্র, যুক্তরাজ্য, ইউরোপ, আটলান্টা এবং জার্মানিতে রাধিকা কর্মশালা পরিচালনা করেছেন। তিনি ইতালীয় পুরোহিত ফিরার জেরার্ড পরিচালিত বাইবেলের উপর আধারিত চলচ্চিত্র 'বিহোল্ড দাই মাদার'- এর জন্য নৃত্যরচনা করেছেন। তিনি বিভিন্ন ভাষায় পাঁচটি চোলকেত্তু, তিনটি বর্ণম এবং অসংখ্য পদ রচনা করেছেন এবং সেগুলির নৃত্য পরিকল্পনা করেছেন। মোহিনীঅট্টমের মাধ্যমে বাইবেলের মূল বিষয় পরিবেশনের জন্য তিনি সমালোচিত হয়েছিলেন।
লেখক
রাধিকা নৃত্য ও সংগীত পত্রিকা 'শ্রুতিলয়'য়ের জন্য অসংখ্য নিবন্ধ লিখেছেন এবং ‘বিদ্যালয়ে নৃত্যশিক্ষা’ শীর্ষক এনসিইআরটি আয়োজিত একটি সেমিনারে মোহিনীঅট্টমের উপর গবেষণাপত্র জমা দিয়েছেন। তিনি মার্কিন যুক্তরাষ্ট্রের হিউস্টন থেকে প্রকাশিত সাপ্তাহিক ইন্দুর জন্য কেরালার দেবদাসী প্রথা সম্পর্কে একটি নিবন্ধও লিখেছেন। মাতৃভূমি প্রকাশিত 'মোহিনীঅট্টম-দ্য লিরিকাল ডান্স' ও 'মুদ্রা' বইয়ের লেখক ছিলেন রাধিকা।
অতিকামিতা
অতিকামিতা বা অতিকামুকতা (Hypersexuality) হল অতিমাত্রার বারংবার যৌন আকাঙ্ক্ষার বৃদ্ধি এবং তা পূরণে যৌন কর্মকান্ড করা। এ রোগটি মানসিক স্বাস্থ্য গবেষকগণ এবং বিশেষজ্ঞদের দ্বারা চিকিৎসাবিদ্যায় নির্ণীত একটি রোগ যার সাধারণ অর্থ হল "হঠাৎ করে বেড়ে যাওয়া যৌন চাহিদা"। বর্তমানে এটিকে ক্লিনিক্যাল রোগনির্ণয়ের অর্ন্তভূক্ত করা হবে কিনা তা নিয়ে বিতর্ক রয়েছে। নারীদের ক্ষেত্রে এটি নিমফোমেনিয়া এবং পুরুষদের ক্ষেত্রে এটি সেটিরিয়াসিস নামে পরিচিত।
অণ্ডকোষ থেকে এন্ড্রোজেন এবং টেস্টোস্টেরন নামক হরমোন নিঃসৃত হয়। অল্পবয়সে এই হরমোনের ক্ষরণ বেশি হলে অপরিণত বয়সেই যৌন লক্ষণ প্রকাশ পায়। এটি হল যৌনসঙ্গম করার জন্য স্বাভাবিকের চেয়ে দৃঢ় চাহিদা। এ অবস্থায় হস্তমৈথুন করে চরমানন্দ পাওয়া যায়, যাকে ইউফোরিয়া (Euphoria) বলে।
অতিকামিতাকে একটি প্রাথমিক রোগ হিসেবে বিবেচনা করা ঠিক হবে নাকি একে ভিন্নতর কোন রোগের উপসর্গ হিসেবে চিহ্নিত করা উচিত, এ বিষয়ে চিকিৎসকরা এখনও একমত নন। তবে এটি অন্য কোনো রোগের উপসর্গ যেমন ক্লুভার-বাকি সংলক্ষণ, বাইপোলার ডিজর্ডার, সিজোএফেক্টিভ ডিজর্ডার, বর্ডারলাইন পারসনালিটি ডিজর্ডার, হিস্ট্রিয়নিক পারসোনালিটি ডিজর্ডার ইত্যাদি।  কিছু ঔষধের প্বার্শপ্রতিক্রিয়াস্বরূপ বা ক্রিয়াস্বরূপ এটি ঘটে থাকতে পারে যেমন এম্ফিটামিন, পারকিনসনের রোগের চিকিৎসায় ব্যবহৃত ঔষধ ইত্যাদি। চিকিৎসকরা এখনও সেরকম কোন সমীক্ষায় পৌছান নি যেখান থেকে এটিকে মূল রোগ  বা অন্য কোন রোগের পার্শ্ব প্রতিক্রিয়া বলা যাবে। এছাড়া কিছু ক্ষেত্র রয়েছে যার কারণ অজানা। কিছু মনোবিজ্ঞানী মনে করেন যে, হরমোনের ভারসাম্যহীনতার কারণেও এটি হতে পারে।   অনেকে যুক্তি দেখিয়েছেন যে, যৌনতাকে ‘চরম’ আখ্যা দেওয়া কোনমতেই সঠিক নয়। কারণ এতে জনসাধারণের মনে যৌনতা সম্বন্ধে একটি বিরূপ মনোভাব সৃষ্টি হয়।
অতিকামিতামূলক আচরণকে চিকিৎসক এবং মনোচিকিৎসা প্রদানকারীরা বিভিন্ন দৃষ্টিতে দেখে থাকেন, তবে এটিকে ওসিডি ঘরানার ব্যাধি বলে মনে করা হয়। এটিকে একটি নেশা   বা একটি আবেগপ্রবণতার ব্যাধি বলে ধরা হয়। বেশ কিছু সংখ্যক চিকিৎসক এটিকে রোগ হিসেবে দেখেন না। তবে কিছু সংখ্যক লেখক ভিন্নমত পোষণ করেন এবং অতিকামুক আচরণগুলোকে বরং নিতান্তই সামাজিক পছন্দ-অপছন্দের প্রতিফলন বলে মনে করেন।
অতিকামিতার সঠিক কারণ বের করতে না পেরে কিছু লেখক প্রায়শই অর্থের অদলবদল ঘটিয়ে রোগটি ব্যাখ্যা করে থাকেন। তবে এটি অনেকাংশেই নির্ভর করে গবেষকরা কোন তত্ত্বটিকে সমর্থন করছেন এবং কোন সুনির্দিষ্ট আচরণের উপর গবেষণা করছেন তার উপর। এ রোগটির সাথে সমার্থক অনেক সংজ্ঞা প্রদান করে যেমন কম্পালসিভ হস্তমৈথুন (অমোঘ হস্তমৈথুন), অমোঘ যৌন আচরণ, সাইবারসেক্স আসক্তি, ইরোটোম্যানিয়া, "অতি যৌন ইচ্ছা", হাইপারফিলিয়া, অতিযৌনতা,  অতি যৌন ব্যাধি, সমস্যাযুক্ত অতি যৌনতা, যৌন আসক্তি, যৌন বাধ্যতা, যৌন নির্ভরতা, যৌন আবেগপ্রবণতা, "নিয়ন্ত্রণহীন যৌন আচরণ", এবং প্যারাফিলিয়া সম্পর্কিত ব্যাধি ইত্যাদি।
ব্যুৎপত্তি
সেক্সোলজিস্টরা ১৮০০ সাল পরবর্তি সময় থেকে ‘হাইপারসেক্সুয়ালিটি’ শব্দটি ব্যবহার করে আসছেন। ঐ শতকেরই আশির দশকে ক্রাফ্ট-এবিং তার যৌনরোগ বিষয়ক পুস্তক সাইকোপ্যাথিয়া সেক্সুয়ালিস -এ এই ধরনের চরম যৌন আচরণের বর্ণনা দেন। লেখক এক্ষেত্রে অকাল বীর্যপাত বিষয়টি বর্ণনা করতে হাইপারসেক্সুয়ালিটি শব্দটি ব্যবহার করেন।
কারণ
অতিকামিতার কারণ কী, তা সমন্ধে অল্পই গবেষণা বা সমীক্ষা হয়েছে। কিছু গবেষণা অনুসারে ডিমেনসিয়ার সাথে সম্পর্কিত জৈবরাসায়নিক অথাব শারীরবৃত্তীয় পরিবর্তনের ফলে এটি শুরু হয়েছে। মানসিক আকাঙ্খা এটির সাথে জড়িত তাই জৈব ব্যাখা জটিলতা ধারণ করেছে। যার ফলে জানা গেছে মস্তিষ্কের ফ্রন্টাল লোব এরূপ উচ্চ মাত্রার আকাঙ্খার জন্য দায়ী। এ অংশে আঘাতপ্রাপ্ত ব্যক্তিদের আগ্রাসী আচরণ এবং অন্যান্য আচরণিক সমস্যায় পড়তে দেখা গেছে এমনকি তাদের ব্যক্তিত্ব পরিবর্তন হয়েছে এবং তারা সমাজে যেরূপ যৌন আচরণ সঠিক নয় সেরূপ অতি যৌনাকাঙ্খার আচরণ দেখিয়েছে। ইউনিল্যাটারাল টেম্পোরাল লবোটমির পর একই উপসর্গ দেখা গেছে। অতি যৌনাকাঙ্খার সাথে সম্পর্কিত অন্য কারনগুলো হল ঋজঃ পূর্ব জৈব পরিবর্তন, শিশুকালে ভিরিলিসিং হরমোনের আওতায় আসা বা জরায়ুতে প্রয়োগ করা।
যে সকল পরীক্ষায় অতি যৌনাকাঙ্খা কমাবার জন্য এন্টিএন্ড্রোজেন ব্যবহার করা হয়েছিল যৌন আচরণ কমানোর জন্য সেখানে টেস্টোস্টেরনকে যৌন আকাঙ্খা জাগাবার জন্য দরকারি কিন্তু পর্যাপ্ত নয় বলে দেখা গেছে। অন্যান্য কারনের মধ্যে রয়েছে শারীরিক নৈকট্যের অনুপস্থিতি এবং সাম্প্রতিক অতীত ভুলে যাওয়া।
আমেরিকান এসোসিয়েন ফর সেক্স এডিকশন থেরাপি স্বীকার করে যে যৌন আসক্তির পেছনে জৈবিক কারন রয়েছে। অন্য কারনগুলো হল মানসিক আবেগ (যেগুলো মেজাজ এবং প্রেরণাসহ মনোচলৎশক্তি এবং কগনিটিভ কার্যের সাথে জড়িত ), মেজাজের ব্যাধি, যৌন আঘাত এবং অন্তরঙ্গতার চাহিদা কম থাকা অথাব যৌন আসক্তির ধরন ইত্যাদি।
পার্থ স্কর্চার্স
পার্থ স্কর্চার্স (Perth Scorchers) পশ্চিম অস্ট্রেলিয়ার পার্থভিত্তিক ঘরোয়া টুয়েন্টি২০ প্রতিযোগিতায় অস্ট্রেলীয় ক্রিকেট দল। দলটি বিগ ব্যাশ লীগে পার্থের প্রতিনিধিত্বকারী দল। ক্রিকেট খেলায় দলটি কমলা রঙের পোশাক পরিধান করে।
এ পর্যন্ত দলটি চারটি বিবিএল ফাইনালে খেলার সুযোগ পায়। তন্মধ্যে তিনটিতেই স্বাগতিক ছিল। তৃতীয় ও চতুর্থ মৌসুমের প্রতিযোগিতায় তারা দুইবার শিরোপা জয় করে। ২০১১-১২ মৌসুমে সিডনি সিক্সার্স ও ২০১২-১৩ মৌসুমে ব্রিসবেন হিটের কাছে পরাজিত হলেও বিবিএল-৩ এ হোবার্ট হারিকেন্স ও বিবিএল-৪ এ সিডনি সিক্সার্সকে পরাজিত করে চ্যাম্পিয়ন হয়।
ইতিহাস
২০১১-১২ মৌসুমে মিকি আর্থার দলের কোচ ছিলেন। কিন্তু জাতীয় দলে কোচ হিসেবে মনোনীত হওয়ায় তাঁর সহকারী লাচলান স্টিভেন্স দল পরিচালনা করেন। এরপর নভেম্বর, ২০১২ সালে জাস্টিন ল্যাঙ্গার স্টিভেন্সের স্থলাভিষিক্ত হন।
দলীয় সদস্য
আন্তর্জাতিক ক্রিকেটে ক্যাপ পরিধানকারী খেলোয়াড়দেরকে গাঢ় লেখায় দেখানো হয়েছে।
১০৭৪
১০৭৪ গ্রেগরীয় বর্ষপঞ্জির একটি সাধারণ বছর।
গুটমাচার ইনস্টিটিউট
গুটমাচার ইন্সটিটিউট হল একটি গর্ভপাত-অধিকার আন্দোলন গবেষণা সংস্থা যা ১৯৬৮ সালে শুরু হয়েছিল যেটি যৌন ও প্রজনন স্বাস্থ্য এবং অধিকার অধ্যয়ন, শিক্ষিত এবং অগ্রসর করার জন্য কাজ করে।  সংস্থাটি মূলত মার্কিন যুক্তরাষ্ট্রে কাজ করে তবে উন্নয়নশীল দেশগুলিতেও ফোকাস করে। গুটমাচার ইনস্টিটিউট নীতি প্রণয়ন এবং প্রোগ্রাম সংস্কারে সহায়তা করার জন্য অধ্যয়ন ব্যবহার করে। ইনস্টিটিউটটির নামকরণ করা হয়েছে প্রসূতি-গাইনোকোলজিস্ট এবং প্ল্যানড প্যারেন্টহুডের প্রাক্তন সভাপতি অ্যালান এফ. গুটমাচারের নামে। গুটমাচার ইনস্টিটিউটের জাতীয় ও আন্তর্জাতিকভাবে অর্থায়নের অনেক উৎস রয়েছে। ইনস্টিটিউটের সবচেয়ে বড় প্রকল্পগুলির মধ্যে একটি হল সমগ্র মার্কিন যুক্তরাষ্ট্র জুড়ে প্রজনন স্বাস্থ্য আইন এবং নীতিগুলির একটি চলমান তালিকা রাখা।
কার্যক্রম
গুটমাচার ইনস্টিটিউট ক্রমাগত গর্ভনিরোধ এবং গর্ভপাত সম্পর্কে রাষ্ট্র এবং জাতীয় আইন এবং নীতিগুলির বিশ্লেষণ আপডেট করে। ইনস্টিটিউট প্রজনন স্বাস্থ্যের উপর বিধিনিষেধের রেকর্ড রাখে যা বিভিন্ন রাজ্য স্থাপন করেছে। গর্ভাবস্থার দ্বারা কিশোর-কিশোরীরা কীভাবে প্রভাবিত হয় এবং গর্ভনিরোধক ব্যবহার করে এমন কিশোরের সংখ্যা সম্পর্কেও সংস্থাটি তথ্য রাখে। আন্তর্জাতিকভাবে, গুটমাচার ইনস্টিটিউট এমন জায়গায় গর্ভপাতের আনুমানিক ধারণা দেওয়ার জন্য পদ্ধতি ব্যবহার করে যেখানে তথ্য পাওয়া যায় না বা গর্ভপাতগুলি স্বাস্থ্যসেবার পরিধির বাইরে ঘটে।
২০১৩ সালে, এটি জনসংখ্যা গবেষণা উদ্ভাবন এবং প্রচারের জন্য গুটমাচার কেন্দ্রের সমর্থনে মার্কিন ন্যাশনাল ইনস্টিটিউট অফ হেলথ একটি জনসংখ্যা কেন্দ্র অনুদান প্রদান করে। গুটমাচার ইনস্টিটিউট ২০১০ সাল থেকে বার্ষিক চ্যারিটি নেভিগেটরের সর্বোচ্চ ৪-স্টার রেটিং পেয়েছে। ২০১১ এবং ২০১৩ সালে, ফিলানথ্রোপিডিয়া ইনস্টিটিউটটিকে প্রজনন স্বাস্থ্যের ক্ষেত্রে এক নম্বর প্রদান দেয়।
অর্থায়ন
ইনস্টিটিউটটি প্রথম ১৯৬৮ সালে পরিকল্পিত অভিভাবকত্ব অংশ হিসাবে শুরু হয়েছিল, যা ছিল তার অর্থায়নের একমাত্র উৎস। গুটমাচার ইনস্টিটিউট ২০০৭ সালে পরিকল্পিত অভিভাবকত্ব থেকে স্বাধীন হওয়ার পর, সংস্থাটি ২০১০ সালে পরিকল্পিত অভিভাবকত্ব থেকে তার তহবিলের ১% এরও কম পেয়েছিল। এখন, বেশিরভাগ তহবিল মার্কিন যুক্তরাষ্ট্র ভিত্তিক ব্যক্তিগত ফাউন্ডেশনের মাধ্যমে অর্জিত হয়। অন্যান্য অর্থায়ন বিশ্ব স্বাস্থ্য সংস্থা এবং বিশ্বব্যাংকের মতো আন্তর্জাতিক সংস্থা থেকে আসে। ম্যাকআর্থার ফাউন্ডেশন দ্বারা ১৯৮৬ থেকে ২০১৫ সালের মধ্যে গুটমাচার ইনস্টিটিউটকে $৩.৯ মিলিয়ন প্রদান করা হয়েছিল, যার মধ্যে জনসংখ্যা এবং প্রজনন স্বাস্থ্যের জন্য ১৩টি অনুদান রয়েছে।
পক্ষপাত
গুটমাচার ইনস্টিটিউট একটি রাজনৈতিক দলের সাথে সংযুক্ত নয়, এবং তাই এটি শব্দের কঠোর অর্থে নির্দলীয়। এটা সত্য যে গোষ্ঠীটি "নিশ্চিত করার জন্য কাজ করে যে সমস্ত মহিলা তাদের প্রজনন অধিকার এবং দায়িত্বগুলি প্রয়োগ করতে সক্ষম হয়," যা তাদের গর্ভপাতের অধিকারের সমর্থকদের মধ্যে রাখে। যাইহোক, Factcheck.org এর মতে, গুটমাচার "নারী এবং পুরুষদের যৌন স্বাস্থ্যের উপর অত্যন্ত সম্মানিত পরিসংখ্যান প্রদান করে। গর্ভপাত সংক্রান্ত এর পরিসংখ্যান মিডিয়া এবং সেইসাথে রাজনৈতিক করিডোরের উভয় দিকের গোষ্ঠী দ্বারা ব্যাপকভাবে উদ্ধৃত করা হয়েছে।"
শরিফুল ইসলাম (ক্রিকেটার)
মোহাম্মদ শরিফুল ইসলাম (জন্ম: ৩ জুন ২০০১) একজন বাংলাদেশী ক্রিকেটার। ১৫ সেপ্টেম্বর ২০১৭ সালে ২০১৭-১৮ জাতীয় ক্রিকেট লীগে রাজশাহী বিভাগ ক্রিকেট দলের হয়ে প্রথম-শ্রেণীর ক্রিকেটে অভিষেক হয় তার। ৭ ফেব্রুয়ারি ২০১৮ সালে ২০১৭-১৮ ঢাকা প্রিমিয়ার ডিভিশন ক্রিকেট লিগে প্রাইম ব্যাংক ক্রিকেট ক্লাবের হয়ে লিস্ট এ ক্রিকেটে অভিষেক তার।
আকরাম আফিফ
২০১৪ সালে, আকরাম কাতার অনূর্ধ্ব-১৯ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় দুই বছর যাবত কাতারের বয়সভিত্তিক দলের হয়ে খেলার পর, তিনি ২০১৫ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৮৭ ম্যাচে ২৫টি গোল করেছেন।
আন্তর্জাতিক ফুটবল
আকরাম নিজেদের দেশে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত কাতারের ২৬ সদস্যের চূড়ান্ত দলে স্থান পেয়েছেন।
সেনা উপপ্রধান (ভারত)
সেনা উপপ্রধান বা ভাইস চিফ অফ দ্য আর্মি স্টাফ (ভিসিওএএস) হল ভারতীয় সশস্ত্র বাহিনীতে একটি বিধিবদ্ধ পদ যা সাধারণত একজন তিন তারকা লেফটেন্যান্ট জেনারেল দ্বারা অধিষ্ঠিত হয়। ভারতীয় সেনাবাহিনীতে দ্বিতীয় সর্বোচ্চ কর্মকর্তা হিসাবে, ভিসিওএস হলেন ভারতীয় সেনাবাহিনীর উপপ্রধান এবং প্রতিরক্ষা মন্ত্রীর একজন বরিষ্ঠ উপদেষ্টা। প্রতিরক্ষা প্রধান একজন সেনা কর্মকর্তা না হলে কার্যালয় ধারক সাধারণত দ্বিতীয় সর্বোচ্চ সেনা কর্মকর্তা হন।
চল্লিশটি সেনা উপপ্রধানের মধ্যে এগারো জন সেনা উপপ্রধান হিসেবে ভারতীয় সেনার প্রধান হয়েছেন ।
বর্তমান ভিসিওএএস হলেন লেফটেন্যান্ট জেনারেল বিএস রাজু যিনি ১ মে ২০২২ তারিখে দায়িত্ব গ্রহণ করেছিলেন। লেফটেন্যান্ট জেনারেল রাজুর নিয়োগ বিরল উদাহরণগুলির মধ্যে একটি যেখানে একজন কর্মকর্তাকে সেনাবাহিনীর কোনো আঞ্চলিক কমান্ডের নেতৃত্ব ছাড়াই ভাইস চিফ হিসেবে পদোন্নতি দেওয়া হয়েছে।
ব্রিটিশ ভারতীয় সেনাবাহিনীতে, চিফ অফ দ্য জেনারেল স্টাফ (সিজিএস) ভারতের কমান্ডার-ইন-চীফকে সহায়তা করতেন।
১৯৬৫ সালের জানুয়ারিতে, ডিসিওএএস পিএসও নিয়োগের সাথে সাথে এই পদটি সেনাবাহিনীর ভাইস চিফ হয়ে ওঠে।
লেফটেন্যান্ট জেনারেল পিপি কুমারমঙ্গলম প্রথম ভিসিওএএস হিসেবে দায়িত্ব নেন।
অগ্রাধিকার আদেশ
ভারতীয় নৌবাহিনী এবং ভারতীয় বিমান বাহিনীর ভাইস চিফ অফ স্টাফ এবং সেনা কমান্ডার (জিওসি ইন-সি), নৌ কমান্ডারদের (জিওসি ইন-সি) এবং এয়ার কমান্ডার (এওসি ইন-সি)এর সাথে ভিসিওএস ভারতীয় অগ্রাধিকারের ভিত্তিতে 23 নম্বরে রয়েছে। ।
ভিসিওএস এপেক্স পে গ্রেডে (গ্রেড ১৭), যার মাসিক বেতন ₹২২৫,০০০ (US$৩,২০০)।
নিয়োগ
সেনাবাহিনীর ঊর্ধ্বতন জেনারেল কর্মকর্তাদের মধ্য থেকে প্রধানমন্ত্রীর সভাপতিত্বে মন্ত্রিপরিষদের নিয়োগ কমিটি দ্বারা ভাইস চিফ অফ আর্মি স্টাফ নিয়োগ করা হয়। যেহেতু নিয়োগটি কমান্ডার-ইন-চীফ গ্রেডের, নিয়োগপ্রাপ্তরা সাধারণত সাতটি কমান্ডের সেনা কমান্ডারদের একজন।
সেনাপ্রধানের বিপরীতে, ভিসিওএস-এর পদে কোনো নির্দিষ্ট মেয়াদ বা মেয়াদের সীমা নেই, যদিও কার্যালয় নিয়োগপ্রাপ্তদের বেশিরভাগই সাধারণত দুই বা তিন বছরের মেয়াদে কাজ করেছেন।
নিয়োগপ্রাপ্তরা
নিম্নলিখিত সারণীতে সেনা উপপ্রধানেথ কার্যালয়ে নিয়োগপ্রাপ্তদের বর্ণনা করা হয়েছে।
মন্তব্য
1.পরে জেনারেল ও সেনাপ্রধান পদে পদোন্নতি পান।
তথ্যসূত্র
<references group="" responsive="1">
সি-মি-উই ৫
দক্ষিণ পূর্ব এশিয়া-মধ্যপ্রাচ্য-পশ্চিম ইউরোপ ৫ (SEA-ME-WE 5) একটি অপটিক্যাল ফাইবার সাবমেরিন ক্যাবল যোগাযোগ ব্যবস্থা যা সিঙ্গাপুর এবং ফ্রান্সের মধ্যে টেলিযোগাযোগ বহন করে। ক্যাবলটি প্রায় ২০,০০০ কিলোমিটার দীর্ঘ এবং দক্ষিণ পূর্ব এশিয়া, ভারতীয় উপমহাদেশ, মধ্যপ্রাচ্য ও ইউরোপের মধ্যে প্রতি সেকেন্ডে ২৪ টেরাবাইটের ব্রডব্যান্ড যোগাযোগ সরবরাহ করে। ক্যাবলটি ১৯টি ল্যান্ডিং পয়েন্টের মাধ্যমে সিঙ্গাপুর, মালয়েশিয়া, ইন্দোনেশিয়া, থাইল্যান্ড, মিয়ানমার, বাংলাদেশ, ভারত, শ্রীলঙ্কা, পাকিস্তান, সংযুক্ত আরব আমিরাত, ওমান, কাতার, জিবুতি, ইয়েমেন, সৌদি আরব, মিশর, ইতালি, তুরস্ক ও ফ্রান্সকে সংযুক্ত করেছে। এটি বাংলাদেশের ২য় সাবমেরিন ক্যাবল সংযুক্তি যা পটুয়াখালী জেলার কলাপাড়া উপজেলায় ০৬ জানুয়ারি ২০১৭ সালে সংযুক্ত হয়। ফ্রান্স থেকে শ্রীলংকার মধ্যের অংশটি অ্যালকাটেল-লুকাসেন্ট দ্বারা নির্মিত হয় এবং শ্রীলঙ্কা থেকে সিঙ্গাপুরের মধ্যের অংশটি এনইসি দ্বারা নির্মিত হয়। নির্মাণ ৬ জুন ২০১৪ সালে শুরু হয়ে ডিসেম্বর ২০১৬ সালে সম্পন্ন হয়।
পিক্সেল
থাম্ব|পিক্সেল ব্যবহার করে কানাডার পতাকা পিক্সেল ব্যবহারের একটি উদাহরণ পিক্সেল (Pixel) বলতে কোন গ্রাফিক ছবির ক্ষুদ্রতম অংশ বা বিন্দুকে বোঝায়। পিক্সেলের হিসাব থেকে ছবি বিষয়ক যাবতীয় কাজ করা হয়। বর্তমানে বহুল ব্যবহৃত ডিজিটাল ক্যামেরার কারণে এই পিক্সেল শব্দটি খুব বেশি উচ্চারন হচ্ছে। ১.৩ মেগা পিক্সেল মানে ১ ৩০০ ০০০ পিক্সেল এর সমন্বয়ে তৈরি হওয়া ছবি। যেহেতু ডিজিটালি ছবির মাপ থাকে ৪:৩ সুতরাং ১.৩ মেগা পিক্সেলের ছবি তে ১২৮০ x ৯৮০ এই রেশিওতে পিক্সেল থাকবে।
এটি ছবির ক্ষুদ্রতম একক যার অভ্যন্তরে আর কোন ভগ্নাংশ নেই;অর্থাৎ পিক্সেল ছবির অতি ক্ষুদ্র অংশের প্রতিনিধিত্ব করে।প্রত্যেক পিক্সেলের নিজস্ব অবস্থান বা খুঁজে পাওয়ার ঠিকানা রয়েছে বলা যায়।কারণ পিক্সেলের অবস্থান নির্দিষ্ট স্থানাংকের সাথে সম্পর্কযুক্ত।কারণ পিক্সেল সাধারণত দ্বি-মাত্রিক তলে সাজানো থাকে এবং ডট বা চারকোণা আকৃ্তির হয় যার প্রতিটি অবস্থানের আলাদা স্থানাংক(co-ordinate) থাকে। প্রত্যেক পিক্সেল মূল ছবির একটি নমুনা;পিক্সেল যত ছোট হয় তা তত বেশি নির্ভূলভাবে একটি ছবির প্রতিনিধিত্ব করে।
পিক্সেলের প্রাবল্য (intensity) একটি চলরাশি। রঙিন ছবির প্রতিটি পিক্সেলে রঙ সম্পর্কিত তিন বা চারটি চলকের মান থাকতে পারে। লাল-সবুজ-নীল কিংবা সায়ান-ম্যাজেন্টা-হলুদ-কালো।
মেগাপিক্সেল
থাম্ব|pixel art মেগা পিক্সেল ডিজিটাল ছবির বর্ণনার একক। মেগা = ১০০০,০০০ আর পিক্সেল হল রেজুলেশনের একক। ৮০০x৬০০ (৪৮০০০০=০.৪৮ মে. পি.)পিক্সেল মানে ঐ ছবিতে প্রতি ইঞ্চিতে অনুভুমিক ভাবে ৮০০ এবং লম্ব ভাবে ৬০০ পিক্সেল আছে।মেগাপিক্সেল শব্দটি কোন ছবিতে পিক্সেলের সংখ্যার জন্যই কেবল ব্যবহার করা হয় না।এটি ডিজিট্যাল ক্যামেরার ছবির ক্ষুদ্রতম উপাদান( sensor element)এর সংখ্যা ব্যক্ত করতে অথবা ডিজিট্যাল ছবির প্রদর্শনকারী একক (display elements of digital displays)প্রকাশ করতে ব্যবহৃত হয়। উদাহরণস্বরূপ,২০৪৮×১৫৩৬ ক্ষুদ্রতম উপাদানের সমন্বয়ে ছবি তৈরি করতে পারে এমন ক্যামেরাকে সাধারণভাবে বলা হয় "৩.১ মেগাপিক্সেল" (২০৪৮ × ১৫৩৬ = ৩,১৪৫,৭২৮)।মেগাপিক্সেল সাধারণভাবে ক্যামেরার যোগ্যতা পরিমাপক হিসেবে বিবেচনা করা হয়,যদিও অন্যান্য বিভিন্ন বিষয় ক্যামেরার গুনমান নির্ধারণ করে।পিক্সেল হিসাব করা হয় ২ টি রেসুলেশন এর গুনফল কে ১০^৬ দিয়ে ভাগ করে দশমিক এর পরের সংখ্যা পর্যন্ত নেয়া হয়। অধিকাংশ ডিজিট্যাল ক্যামেরার সংবেদী পর্দাতে সারি সারি রং-এর প্যাটার্ন করা থাকে যেখানে লাল, সবুজ ও নীল বর্ণ, বেয়ার ফিলটার ব্যবস্থার(Bayer filter) মাধ্যমে মোজাইক করে সুসজ্জায়ন করা হয়। ফলে কোন নির্দিষ্ট পিক্সেল একটি একক প্রাথমিক রং-এর তীব্রতাই কেবল ধারণ করতে পারে।
রেজা লতিফ
রেজা লতিফ একজন বাংলাদেশী চলচ্চিত্র পরিচালক, প্রযোজক এবং চিত্রনায়ক। তিনি অনন্ত প্রেম (১৯৭৭) এবং গরীবের বউ (১৯৯০) চলচ্চিত্রের সুবাদে শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার পেয়েছিলেন। তিনি ১৯৭০ এর দশকের শুরু থেকে ১৫০ টি চলচ্চিত্র নির্মাণ করেছিলেন।
কর্মজীবন
রেজা লতিফ প্রথমে নাচের পুতুল ছবিতে কাজ করেছিলেন।
লগ্গী
কাহারবা, দাদরা,পোস্ত,রূপক ইত্যাদি ছোট তালে কায়দার মত ছন্দবৈচিত্র্যসম্পন্ন যে বর্ণসমষ্টি প্রয়োগ করা হয় তাকে বলা হয় লগ্গী। কায়দা থেকে লগ্গী হয় আকারে ক্ষুদ্র, তবে কায়দার মত লগ্গীতেও বিস্তারের কাজ করা চলে। সাধারণত: গজল,ভজন,ঠুংরী ইত্যাদি গানে লগ্গী পরিবেশিত হয় এবং লগ্গীর প্রয়োগে তবলা সঙ্গত আরও শ্রুতিমধুর হয়। একটি কাহারবার লগ্গীর নমুনা।-
ধাতি ধাধা  তিনা  কিনা ।  তাতি  ধাধা  ধিনা ঘিনা
ক্রিস অ্যাডামস
ক্রিস্টোফার জন অ্যাডামস (Chris Adams; জন্ম: ৬ মে, ১৯৭০) ডার্বিশায়ারের হুইটওয়েল এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেটার। ইংল্যান্ড ক্রিকেট দলে সংক্ষিপ্তকালের জন্য আন্তর্জাতিক ক্রিকেটে অংশগ্রহণ করেন তিনি। বর্তমানে তিনি ওলন্দাজ জাতীয় দলের অন্তর্বর্তীকালীন কোচের দায়িত্বে রয়েছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার ও সাসেক্সের প্রতিনিধিত্ব করেন। এছাড়াও, অস্ট্রেলিয়ান ক্যাপিটাল টেরিটরি দলের পক্ষেও খেলেছেন ‘গ্রিজলি’, ‘গ্রিজওল্ড’ ডাকনামে পরিচিত ক্রিস অ্যাডামস। দলে তিনি মূলতঃ মাঝারিসারির আক্রমণধর্মী ব্যাটসম্যানের দায়িত্ব পালন করেছেন। ডানহাতে ব্যাটিংয়ের পাশাপাশি মাঝে-মধ্যে ডানহাতে অফ ব্রেক বোলিংয়ে দক্ষতা দেখিয়েছেন। এছাড়াও, স্লিপ অঞ্চলে দারুণ ফিল্ডিং করতেন।
প্রথম-শ্রেণীর ক্রিকেট
১৯৮৮ মৌসুমে আঠারো বছর বয়সে ডার্বিশায়ারের পক্ষে প্রথম-শ্রেণীর ক্রিকেটে অভিষেক ঘটে তার। এ দলে তিনি ১৯৯৭ মৌসুম পর্যন্ত ছিলেন। এরপর সাসেক্সে দলনেতা হিসেবে যোগ দেন। সাসেক্সের ইতিহাসে দীর্ঘকালব্যাপী অধিনায়কের দায়িত্ব পালন করার গৌরব অর্জন করেন তিনি। তার নেতৃত্বে ২০০৩, ২০০৬ ও ২০০৭ সালের কাউন্টি চ্যাম্পিয়নশীপের শিরোপা অর্জন করে সাসেক্স দল।
২০০৬ সালের শেষদিকে ইয়র্কশায়ারের অধিনায়ক ও পেশাদার ক্রিকেট পরিচালক - উভয় দায়িত্বে থাকার জন্য চার বছর মেয়াদী চুক্তিতে রাজী হন। কিন্তু অত্যন্ত নাটকীয়ভাবে ১৪ নভেম্বর স্বীয় সিদ্ধান্ত পরিবর্তন করেন। তার খেলোয়াড়ী জীবনের এ মুহূর্তে তিনি এ দায়িত্ব পালনে আগ্রহী নন। এ সিদ্ধান্তের ফলে ইয়র্কশায়ারের মনোবল ভেঙ্গে পড়ে ও সাসেক্স বিস্ময়াভূত হয়ে পড়ে।
টেস্ট ক্রিকেট
ইংল্যান্ডের পক্ষে সংক্ষিপ্তকাল আন্তর্জাতিক ক্রিকেটাঙ্গনে অংশ নেন। মে, ১৯৯৮ থেকে জানুয়ারি, ২০০০ সাল পর্যন্ত পাঁচটি টেস্ট ও পাঁচটি একদিনের আন্তর্জাতিক খেলেন। জোহেন্সবার্গের ওয়ান্ডারার্স স্টেডিয়ামে স্বাগতিক দক্ষিণ আফ্রিকার বিপক্ষে পাঁচ টেস্টের সিরিজের প্রথম টেস্টে অভিষেক ঘটে তার। ২৫ নভেম্বর, ১৯৯৯ তারিখে অনুষ্ঠিত ঐ টেস্টে তিনি যখন ক্রিজে নামেন তখন অ্যালান ডোনাল্ড হ্যাট্রিকের প্রস্তুতি নিচ্ছিলেন। এ সময় দলের রান ছিল ২/৪। তিনি সফলতার সাথে বল মোকাবেলা করে হ্যাট্রিক ব্যর্থ করে দেন। ঐ টেস্টে ১৬ ও ১ রান তুলেন এবং উভয়ক্ষেত্রেই ম্যান অব দ্য ম্যাচের পুরস্কার লাভকারী ডোনাল্ডের বলে মার্ক বাউচারের হাতে কট বিহাইন্ডে পরিণত হন। খেলায় তার দল ইনিংস ও ২১ রানের বিরাট ব্যবধানে পরাজিত হয়েছিল। ঘরোয়া ক্রিকেটের তুলনায় টেস্টের ব্যাটিং গড় ছিল খুবই নিম্নগামী। টেস্টে মাত্র ১৩ ও ওডিআইয়ে ১৭.৭৫ গড় ছিল তার।
পূর্ববর্তী বছরে দারুণ সফলতা অর্জন করায় উইজডেন কর্তৃপক্ষ ২০০৪ সালে তাকে অন্যতম বর্ষসেরা ক্রিকেটার হিসেবে ঘোষণা করে।
অবসর
১৪ সেপ্টেম্বর, ২০০৮ তারিখে তাকে সাসেক্স অধিনায়কের পদ থেকে অপসারণ করা হয়। ঐদিনই তিনি সাসেক্সকে প্রো৪০ ডিভিশন ওয়ান টাইটেলের নেতৃত্ব দিয়েছিলেন। ফলশ্রুতিতে তিনি প্রথম-শ্রেণীর ক্রিকেট থেকে অবসরের কথা ঘোষণা করেন। এরপর সাসেক্স কাউন্টি ক্রিকেট ক্লাবের ক্রিকেট ম্যানেজার হিসেবে মনোনীত হন।
১৭ জুন, ২০১৩ তারিখে অ্যাডামসকে পদচ্যুত করা হয়। একইসঙ্গে প্রথম একাদশ দলের কোচ ইয়ান সলসবারিকেও অপসারণ করা হয়।
যৌন বিপ্লব
যৌন বিপ্লব, যৌন মুক্তি নামেও পরিচিত, একটি সামাজিক আন্দোলন যা ১৯৬০ থেকে ১৯৭০-এর দশক পর্যন্ত পশ্চিমা বিশ্বে যৌনতা এবং আন্তঃব্যক্তিক সম্পর্কের সাথে সম্পর্কিত আচরণের ঐতিহ্যগত কোডকে চ্যালেঞ্জ করেছিল। যৌন মুক্তির মধ্যে রয়েছে প্রথাগত বিষমকামী, একগামী সম্পর্কের (প্রাথমিকভাবে বিবাহ) বাইরে যৌনতার বর্ধিত গ্রহণযোগ্যতা। গর্ভনিরোধক এবং পিল, জনসাধারণের নগ্নতা, পর্নোগ্রাফি, বিবাহপূর্ব যৌনতা, সমকামিতা, হস্তমৈথুন, যৌনতার বিকল্প রূপ, এবং গর্ভপাতের বৈধকরণের স্বাভাবিকীকরণ।
হিরোয়ুকি মাতসুসিতা
হিরোয়ুকি মাতসুসিতা (ヒロ 松下|Hiro Matsushita) চ্যাম্প কার এবং ফর্মুলা আটলান্টিক সিরিজের প্রাক্তন চালক যিনি টয়োটা আটলান্টিক চ্যাম্পিয়নশিপ জিতেছেন ১৯৮৯ সালে প্রথম এবং একমাত্র জাপানি ড্রাইভার হিসাবে। তিনি কোনোসুকে মাতসুসিতা, প্যানাসনিক এর প্রতিষ্ঠাতার নাতি এবং মাসাহারু মাতসুসিতা এর পুত্র, যিনি ১৯৬১ সাল  থেকে ষোল বছর ধরে প্যানাসনিক এর দ্বিতীয় সভাপতি  হিসাবে দায়িত্ব পালন করেছিলেন।
ব্যক্তিগত জীবন
মাতসুসিতা ২০০১ সালে রেসিং জীবনকে বিদায় দেন. তার পরিবার ১৯৯০ সালে যুক্তরাষ্ট্রে  মাতসুসিতা ইন্টারন্যাশনাল কর্পোরেশন প্রতিষ্ঠা করেন এবং ২০০১ সাল থেকে তিনি যুক্তরাষ্ট্রের পারিবারিক ব্যাবসা গুলো দেখাশোনা করে আসছেন। মাতসুসিতা ইন্টারন্যাশনাল কর্পোরেশন ১৯৯১ সালে স্বনামধন্য রেস কার এর মেকার সুইফট কার কে কিনে নেন. মাতসুসিতা সুইফট চেয়ারম্যান হওয়ার পর তিনি কোম্পানির নাম সুইফট কার থেকে সুইফট ইঞ্জিনিয়ারিং এ পরিবর্তন করেন। সুইফট ইঞ্জিনিয়ারিং হচ্ছে একটি আমেরিকান ইঞ্জিনিয়ারিং প্রতিষ্ঠান। এটি মনুষ্যবিহীন আকাশযান, হেলিকপ্টার, সাবমেরিন, মহাকাশযান, মহাশূন্যযান, নভোযান, রোবোটিক এর নকশা এবং ম্যানুফ্যাকচারিং করে।
মাতসুসিতা এখন ক্যালিফোর্নিয়া এ বসবাস করেন।
এক টেস্টের বিস্ময়কারী
এক টেস্টের বিস্ময়কারী ক্রিকেটের একটি পরিভাষা। এর মাধ্যমে একজন ক্রিকেটারের সমগ্র খেলোয়াড়ী জীবনে দলের পক্ষে একটিমাত্র টেস্টে অংশগ্রহণের সুযোগ লাভ করাকে বুঝানো হয়ে থাকে। দূর্বল ক্রীড়াশৈলীর কারণেই মূলতঃ এটি হয়ে থাকে। এরফলে, তিনি আর কখনও দলের পক্ষে টেস্ট ক্রিকেটে খেলার সুযোগ পাননি। একজন সঙ্গীত শিল্পীর একটিমাত্র গান দর্শক-শ্রোতাদের মনোযোগ আকর্ষণের সাথে এর তুলনা করা যেতে পারে।
সেপ্টেম্বর, ২০০৬ সাল পর্যন্ত মোট ৩৭৭জন এক টেস্টের বিস্ময়কারী ক্রিকেটার রয়েছেন। নিচে কয়েকজন উল্লেখযোগ্য ক্রিকেটারের ক্রীড়াশৈলী তুলে ধরা হলো:
প্রতি আটজনের মধ্যে একজন ক্রিকেটার মাত্র একবারই টেস্ট খেলার সুযোগ পেয়ে থাকেন। মাঝে-মধ্যে অবশ্য এক টেস্টের বিস্ময়কারীগণ বেশ কয়েকবছর পর পুনরায় টেস্ট খেলার সৌভাগ্য অর্জন করেছেন। তন্মধ্যে, ২০০১ সালে টেস্ট অভিষেকের পর ২০০৭ সালে নিজের দ্বিতীয় টেস্টে অংশ নেয়ার জন্য রায়ান সাইডবটমকে আমন্ত্রণ জানানো হয়েছিল। স্মর্তব্য যে, তার বাবা আর্নি সাইডবটম এক টেস্টের বিস্ময়কারী ছিলেন।
ড্যারেন প্যাটিনসন অপ্রত্যাশিতভাবে এক টেস্টের বিস্ময়কারী হিসেবে ইংল্যান্ডের পক্ষে খেলেন। কিন্তু, তার ভাই জেমস প্যাটিনসন অস্ট্রেলিয়ার পক্ষাবলম্বন করে টেস্ট ক্রিকেটে বেশ সাফল্য লাভ করেন।
মে, ২০০৭ তারিখ পর্যন্ত ১৪জন এক টেস্টের বিস্ময়কারীগণ দলের পক্ষেও একটিমাত্র একদিনের আন্তর্জাতিকে অংশ নেয়ার সুযোগ পেয়েছিলেন।
খুবই স্বল্পভাবে এ পরিভাষাটি একাধিক টেস্টে অংশগ্রহণকারী খেলোয়াড়দের ক্ষেত্রেও ব্যবহৃত হয়ে থাকে। কিন্তু তারা কেবলমাত্র একটি টেস্টে একবারই খুবই উল্লেখযোগ্য সফলতা লাভ করেছিলেন। উদাহরণস্বরূপ: ভারতীয় বোলার নরেন্দ্র হিরওয়ানি জানুয়ারি, ১৯৮৮ সালে সফরকারী ওয়েস্ট ইন্ডিজের বিপক্ষে মাদ্রাজে অনুষ্ঠিত চতুর্থ টেস্টে ৮/৬১ ও ৮/৭৫ পেয়েছিলেন। এছাড়াও, অস্ট্রেলীয় বোলার বব ম্যাসি জুন, ১৯৭২ সালে লর্ডসে ইংল্যান্ডের বিপক্ষে অনুষ্ঠিত দ্বিতীয় টেস্টে ৮/৮৪ ও ৮/৫৩ পেয়েছিলেন। তারা প্রত্যেকেই তাঁদের অভিষেক টেস্টের উভয় ইনিংসে আট উইকেট করে পেলেও পরবর্তীকালে খেলায় ধারাবাহিকতা রক্ষা করতে পারেননি।
অন্যান্য
এ পরিভাষাটি রাগবি খেলায়ও ব্যবহৃত হয়ে থাকে।
শহীদ রাজু ভাস্কর্য (চাঁদপুর)
রাজু ভাস্কর্য হল চাঁদপুর জেলার অন্তর্গত চাঁদপুর সদর উপজেলার এবং চাঁদপুর সরকারি কলেজ ও বিশ্ববিদ্যালয়ের প্রাক্তন শিক্ষার্থী শহীদ জিয়াউর রহমান রাজু পাটওয়ারীর স্মৃতিচিহ্ন হিসেবে তৈরি করা একটি স্মৃতিসৌধ বা ভাস্কর্য।
ইতিহাস
১৯৯০ সালে স্বৈরাচার সরকার বিরোধী আন্দোলন শুরু হয়। ঐ আন্দোলনের সময় চাঁদপুর জেলার চাঁদপুর সরকারি কলেজের ছাত্র জিয়াউর রহমান রাজু আন্দোলন করতে গিয়ে মিছিলে পুলিশের গুলিতে নিহত হোন। যার ফলে ওনার স্মরণে এবং স্মৃতিচিহ্নস্বরূপ এই ভাস্কর্যটি তৈরি করা হয়। যা চাঁদপুর জেলা শহরের চিত্রলেখা মোড়ের রাজু চত্বরে ২০১৮ সালের ডিসেম্বরের ৩ তারিখে উন্মোচন করা হয়।
নকশা এবং স্মৃতিসৌধ নির্মাণ
এই স্মৃতিসৌধ বা ভাস্কর্যটির নকশা করেন চাঁদপুর পৌরসভার পরিকল্পনাবিদ সাজ্জাদ ইসলাম। ভাস্কর্যটির ব্যাস হচ্ছে ৪ ফিট আর উচ্চতা হচ্ছে ১২ ফিট।
বাংলাদেশ বিশ্ববিদ্যালয় মঞ্জুরী কমিশন
বাংলাদেশ বিশ্ববিদ্যালয় মঞ্জুরী কমিশন (যাকে সংক্ষেপে ইউজিসি বলা হয়) ১৬ ডিসেম্বর ১৯৭২ সালে স্থাপিত হয়। এটি বাংলাদেশের সকল সরকারি এবং বেসরকারি বিশ্ববিদ্যালয়গুলোর সর্বোচ্চ নিয়ন্ত্রণকারী সংস্থা। মূলত সরকার এবং বিশ্ববিদ্যালয়গুলোর মধ্যে এই সংস্থাটি সমন্বয়সাধন করে থাকে।
বাংলাদেশ বিশ্ববিদ্যালয় মঞ্জুরী কমিশনের প্রাথমিক উদ্দেশ্য হল বিশ্ববিদ্যালয়ে শিক্ষার সমন্বয়, নিয়ন্ত্রণ, পরিচালনা এবং বিকাশ ঘটানো। সরকারি এবং বেসরকারি বিশ্ববিদ্যালয়ে উচ্চশিক্ষার মানরক্ষা এবং নিয়ন্ত্রণও এই প্রতিষ্ঠানের দায়িত্ব। বিশ্ববিদ্যালয় মঞ্জুরী কমিশন সরকারকে উচ্চশিক্ষার সামগ্রিক বিষয়ে পরামর্শ দিয়ে থাকে।
গঠনতন্ত্র
বাংলাদেশ বিশ্ববিদ্যালয় মঞ্জুরী কমিশন এর গঠনতন্ত্র নিম্নরূপ:
১০৭৬
১০৭৬ গ্রেগরীয় বর্ষপঞ্জির একটি অধিবর্ষ।
তুবা হাসান
তুবা হাসান (জন্ম ১৮ অক্টোবর ২০০০) একজন পাকিস্তানি ক্রিকেটার যিনি পাকিস্তান জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন। তিনি মূলত একজন লেগ ব্রেক বোলারের ভূমিকা পালন করে থাকেন।
আন্তর্জাতিক কর্মজীবন
২০২২ সালের জানুয়ারি মাসে ২০২২ নারী ক্রিকেট বিশ্বকাপের পাকিস্তান দলে তুবা হাসানকে একজন রিজার্ভ খেলোয়াড় হিসেবে রাখা হয়। ২০২২ সালের মে মাসে শ্রীলঙ্কা দলের পাকিস্তান সফরের জন্য পাকিস্তানের টোয়েন্টি২০ আন্তর্জাতিক (টি২০আই) ও একদিনের আন্তর্জাতিক (ওডিআই) দলে তাঁকে অন্তর্ভুক্ত করা হয়। ২০২২ সালের ২৪ মে তাঁর টি২০আই অভিষেক হয়, যে ম্যাচে তিনি ৪ ওভারে ৮ রানের বিনিময়ে ৩ উইকেট লাভ করেন। এটি ছিল কোনও পাকিস্তানি ক্রিকেটারের অভিষেকে সেরা বোলিং বিশ্লেষণের রেকর্ড। একই মাসে তাঁকে ২০২২ কমনওয়েলথ গেমসের ক্রিকেট টুর্নামেন্টের পাকিস্তান দলে অন্তর্ভুক্ত করা হয়। অভিষেক ম্যাচে তাঁর প্রদর্শনীর পুরস্কার হিসেবে তিনি আন্তর্জাতিক ক্রিকেট কাউন্সিল (আইসিসি) কর্তৃক প্রদত্ত মাসের সেরা খেলোয়াড়ের খেতাবটি অর্জন করেন। তিনি ছিলেন পুরস্কারটি জেতা প্রথম পাকিস্তানি। ২০২২ সালের জুলাই মাসে পাকিস্তান ক্রিকেট বোর্ড (পিসিবি) তাঁকে কেন্দ্রীয় চুক্তির আওতাভুক্ত করে। ২০২৩ সালের জানুয়ারি মাসে অস্ট্রেলিয়ার বিপক্ষে একটি সিরিজে তাঁর ওডিআই অভিষেক হয়।
সাহেব বিবি গোলাম (২০১৬-এর চলচ্চিত্র)
কাহিনী
সাহেব বিবি গোলাম এই চলচ্চিত্রটি একটি থ্রিলার ধরনের চলচ্চিত্র। ‘সাহেব বিবি গোলাম’ চলচ্চিত্রটির নাম থেকে কলকাতার আঞ্চলিক বোর্ড ‘বিবি’কে বাদ দিতে বলেছিল। তারা চেয়েছিলেন চলচ্চিত্রের নাম হোক সাহেব গোলাম। ছবিটি মুক্তি পাওয়ার কথা ছিল ২০১৬ সালের ২২ জানুয়ারি। শেষ পর্যন্ত প্রায় আট মাস পরে চলচ্চিত্রটি মুক্তি পাচ্ছে।
সঙ্গীত
এই চলচ্চিত্রে সঙ্গীত পরিচালনা করেছেন অনুপম রায়। তাছাড়া এই চলচ্চিত্রে আর গান করেছেন শ্রেয়া ঘোষাল, অঞ্জন দত্ত, এবং অনুপম নিজে।
জীবনযাত্রার মান
থাম্ব|উন্নত দেশ গুলো মার্ক করে বুঝানো হয়েছে জীবনযাত্রার মান বলতে বুঝায় কোন এলাকার সাধারণত দেশের সম্পদের পরিমাণ, মানুষের আয়, চাহিদা, আর্থ-সামাজিক অবস্থা। জীবনযাত্রার মানে অনেকগুলো উপাদান রয়েছে যেমন-চাকরি বাজার, কর্মক্ষমতা, শ্রেণী -বৈষম্য, মুদ্রাস্ফীতি, এক বছরে ছুটির পরিমাণ, ক্রয়ক্ষমতা, সেবার ব্যয়,শিক্ষার সহজলভ্যতা, রাজনৈতিক স্থিতীশিলতা, ধর্মীয় স্বাধীনতা, জলবায়ু, প্রকৃতিক অবস্তুা, জাতীয় অর্থনীতিক প্রবৃদ্ধি ইত্যাদি। বেঁচে থাকার মানদণ্ড আমাদের জীবনের মানের উপর নির্ভর করে।
মাপকাঠি
জীবনযাত্রার মান সাধারনত হিসেব করা হয় মাথাপিছু আয় এবং দারিদ্রতার হার দিয়ে। অন্য কিছু উপাদান যেমন- শিক্ষার অবস্থা,আয়-বৃদ্ধি ইত্যাদি ও যোগ করা হয়। জীবনযাত্রার মান শব্দটি মূলত গুনগত জীবনের বিপরীত হিসেবে ধরা হয় যেখানে শুধু উপদানগত মান থাকবে না।
দেবদাস চক্রবর্তী
দেবদাস চক্রবর্তী (২৫ ডিসেম্বর ১৯৩৩ - ৫ ফেব্রুয়ারি ২০০৮) বাংলাদেশের একজন বরেণ্য চিত্রশিল্পী এবং স্বাধীনতা যুদ্ধ চলাকালীন প্রবাসী মুজিবনগর সরকারের তথ্য মন্ত্রণালয়ের ডিজাইনার।
জন্ম ও পারিবারিক পরিচয়
তিনি ১৯৩৩ সালের ২৫ ডিসেম্বর (মতান্তরে: ২৪ ডিসেম্বর) শরীয়তপুর জেলার সদর উপজেলার বুড়িরহাটের দেওভোগ গ্রামে জন্মগ্রহণ করেন। তার পিতার নাম তারক ব্রক্ষ চক্রবর্তী।
শিক্ষাজীবন
তিনি ১৯৫৬ সালে আর্ট কলেজ থেকে বিএফএ ডিগ্রি অর্জন করেন। ১৯৭৭-৭৯ পর্যন্ত পোলান্ড সরকারের বৃত্তি নিয়ে তিনি ওয়ারস থেকে ছাপচিত্রে উচ্চতর শিক্ষা গ্রহণ করেন।
কর্মজীবন
তিনি ৫৮ থেকে ৭০ সাল পর্যন্ত পাকিস্তান কৃষি মন্ত্রণালয়ের অধীন তথ্য অধিদপ্তরের সিনিয়র ডিজাইনার হিসেবে কাজ করেন। ১৯৭০-৮০ তিনি চট্টগ্রাম বিশ্ববিদ্যালয়ে চারুকলা বিভাগে শিক্ষকতা করেন।
বাংলাদেশের স্বাধীনতা যুদ্ধে অবদান
তিনি মুজিবনগর সরকারের ডাইরেক্টরেট অব প্রেস পাবলিসিটি, ইনফরমেশন এন্ড ব্রডকাস্টিং ডিপার্টমেন্ট-এ পটুয়া কামরুল হাসানের নেতৃত্বে গঠিত ছয় সদস্যের অন্যতম ছিলেন।
স্বাধীনতা যুদ্ধের সময় প্রকাশিত 'বাংলার হিন্দু, বাংলার খ্রিস্টান, বাংলার বৌদ্ধ, বাংলার মুসলমান_আমরা সবাই বাঙালি,' 'সদাজাগ্রত বাংলার মুক্তিবাহিনী', 'বাংলার মায়েরা-মেয়েরা সকলেই মুক্তিযোদ্ধা', 'একেকটি বাংলা অক্ষর অ আ ক খ একেকটি বাঙালির জীবন', 'বাংলাদেশের সম্পদ বৃদ্ধি করুন, পাকিস্তানি পণ্য বর্জন করুন', 'বাংলাদেশের কৃষক শ্রমিক ছাত্র যুবক সকলেই আজ মুক্তিযোদ্ধা', 'এবারের সংগ্রাম স্বাধীনতার সংগ্রাম' প্রভৃতি পোস্টার অঙ্কনে তিনি অংশগ্রহণ করেন।
তবে তিনি "বাংলার হিন্দু/ বাংলার খৃস্টান/ বাংলার বৌদ্ধ/বাংলার মুসলমান/আমরা সবাই বাঙালী" নামক অসাধারণ পোস্টারটির ডিজাইনার হিসেবেই বেশি খ্যাত।
পুরস্কার ও সম্মননা
চিত্রশিল্পে অসামান্য অবদানের জন্য ১৯৯০ সালে তাকে "একুশে পদক" প্রদান করা হয়।
১০৭৭
১০৭৭ গ্রেগরীয় বর্ষপঞ্জির একটি সাধারণ বছর।
মেক লাভ, নট ওয়ার
thumb|ষাটের দশকে ব্যবহৃত শান্তির প্রতীক
মেক লাভ, নট ওয়ার (Make love, not war) সাধারণভাবে ১৯৬০-এর দশকের মার্কিন বিপরীতসংস্কৃতি আন্দোলনের সময়ে নজরে আসা একটি যুদ্ধ-বিরোধী স্লোগান। প্রাথমিকভাবে যারা ভিয়েতনাম যুদ্ধের বিরোধিতা করেছিল এবং অন্যান্য যুদ্ধ-বিরোধী প্রসঙ্গে আহবান জানিয়েছিল, এটি তাদের কর্তৃক ব্যবহৃত হয়েছিল। স্লোগানের "মেক লাভ" অংশ দ্বারা প্রায়শই উন্মুক্ত ভালোবাসার চর্চার উল্লেখ হয়ে থাকে, যা যুদ্ধ সমর্থনকারী এবং প্রথাগত পুঁজিবাদী সংস্কৃতির বিশেষ সুবিধাপ্রাপ্তদের বিরুদ্ধে নিন্দামূলক একটি হাতিয়ার হিসেবে মর্কিন তরুণদের মধ্যে ক্রমবর্ধমান ভূমিকা নিয়েছিল।
বাক্যাংশটির উৎপত্তি অপরিষ্কার; গ্র্যাসন লেগম্যান এই বাক্যাংশের উদ্ভবকারী হিসেবে নিজেকে দাবি করেন, যেমনটা মার্কিন গায়ক রড ম্যাককুইন করেছেন। আবার কেউ-কেউ লুসিও অ্যাবোলাফিয়ার নাম উল্লেখ করে থাকেন।
জনপ্রিয় সংস্কৃতিতে
স্লোগানটি ১৯৭৩ সালে দুইটি গানে বৈশিষ্টায়িত হয়েছিলো: জন লেননের "মাইন্ড গেম" এবং বব মার্লির "নো মোর ট্রাবল"। ডেভিড অলিন রচিত মেক লাভ, নট ওয়ার: দ্য সেক্সুয়াল রিভোল্যুশান: অ্যান আনফিটার্ড হিস্ট্রি বইয়েও এর প্রভাব রয়েছে।
উচ্চ দির জেলা
উচ্চ দির জেলা (بر دير ولسوالۍ, ضِلع دیر بالا) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। জেলাটির প্রধান সদর দপ্তর হচ্ছে দির নামক শহর।
প্রশাসন
উচ্চ দির জেলা ৩টি তহসিল নিয়ে গঠিত হয়েছে:
শহর
প্রধান রাস্তা বরাবর অবস্থিত দির এবং দ্রুত বর্ধনশীল বাজারের কয়েকটি শহর ব্যতীত জনসংখ্যা এবং তার উপনদীগুলির গভীর সংকীর্ণ উপত্যকায় প্রায় ১২০০ টিরও বেশি গ্রামে ছড়িয়ে পড়েছে।
কল্কি জয়ন্তী
কল্কি জয়ন্তী (कल्किजयन्ती, ) হল কল্কির ভবিষ্যদ্বাণীকৃত জন্ম উদযাপন সংক্রান্ত হিন্দু উৎসব, যিনি কলিযুগের শেষের কাছাকাছি জন্ম নিতে চলেছেন পাপ নির্মূল করতে, অসুর কলিকে বধ করতে এবং ধর্মকে পুনরুদ্ধার করতে, সময়ের চক্রকে সত্যযুগে ঘুরিয়ে দেবেন। ঐতিহ্যগত হিন্দু পঞ্জিকা অনুযায়ী ভাদ্রপদ মাসের শুক্লপক্ষের দ্বাদশীতে কল্কির জন্ম অনুষ্ঠান পালন করা হয়, যখন গ্রেগরীয় বর্ষপঞ্জিতে এটি চন্দ্রকলার দ্বাদশ দিন।
১০৭৮
১০৭৮ গ্রেগরীয় বর্ষপঞ্জির একটি সাধারণ বছর।
জানুয়ারি-মার্চ
১৭ ই মার্চ আব্দুল কাদের জীলানির জন্মদিন
বিঞ্জামুরি সীতা দেবী
বিঞ্জামুরি সীতা দেবী (মৃত্যু ১৭ মে ২০১৬) হলেন একজন সংগীতশিল্পী, গায়ক এবং তেলুগু লোক সংগীতের পণ্ডিত।
জীবন
দেবী আকাশবাণীতে লোক সংগীতের প্রযোজক ছিলেন। তিনি তাঁর বোন বিঞ্জামুরি আনসুইয়া দেবীর সাথে অন্ধ্র প্রদেশের অনেক উল্লেখযোগ্য কবিদের সংগীতে সুর রচনা করেছেন। এদের মধ্যে আছেন শ্রীরাঙ্গম শ্রিনিভিসা রাও (শ্রী শ্রী)। তিনি ১৯৭৯ সালে মা ভূমি চলচ্চিত্রের সংগীতে অবদান রাখেন। তিনি "অন্ধ্র প্রদেশের লোক সংগীত" নামে একটি বই লিখেছেন। তিনি ২০১৬ সালের ১৭ মে মার্কিন যুক্তরাষ্ট্রে মারা যান।
২০০৮ গ্রীষ্মকালীন অলিম্পিকে মল্লক্রীড়া – পুরুষদের পোল ভল্ট
২০০৮ অলিম্পিক গেমসে পুরুষদের পোল ভল্ট প্রতিযোগিতা আগস্টের ২০ থেকে ২২ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
যোগ্যতানির্ণায়ক পর্ব
NM - কোনো স্থান মেলে নি (No Mark)
ফাইনাল
২২শে আগস্ট ফাইনাল অনুষ্ঠিত হয়।
WR - বিশ্ব রেকর্ড (World Record) / =SB - মরশুম সেরার সমান (Equal Season Best) / PB - ব্যক্তিগত সেরা (Personal Best) / SB - মরশুম সেরা (Season Best) / NR = জাতীয় রেকর্ড (National Record)
আহমদপুর–কাটোয়া লাইন
আহমদপুর-কাটোয়া লাইন হল একটি রেলওয়ে শাখা লাইন যা বীরভূম জেলার আহমদপুর জংশন রেলওয়ে স্টেশন এবং ভারতের পশ্চিমবঙ্গ রাজ্যের পূর্ব বর্ধমান জেলার কাটোয়াকে সংযুক্ত করে। এটি পূর্ব রেলওয়ের আওতাধীন।
ম্যাকলিওডের লাইট রেলওয়ে
McLeod's Light Railways (MLR) চারটি লাইন নিয়ে গঠিত)। যা  পশ্চিমবঙ্গের ন্যারো-গেজ লাইন। রেলওয়ে লাইনগুলি ম্যাকলিওড অ্যান্ড কোম্পানির দ্বারা নির্মিত এবং মালিকানাধীন, ম্যাকলিওড রাসেল অ্যান্ড কোং লিমিটেড, ম্যাকলিওড রাসেল অ্যান্ড কোং লিমিটেডের লন্ডন কোম্পানির একটি সহযোগী প্রতিষ্ঠান।
আহমেদপুর-কাটোয়া রেলওয়ে যা আহমেদপুর (বর্তমানে বীরভূম জেলা ) এবং কাটোয়া (বর্তমানে পূর্ব বর্ধমান জেলা ), পশ্চিমবঙ্গের সাথে সংযোগকারী রেলওয়ে ২৯ সেপ্টেম্বর ১৯১৭ সালে চালু হয়। রেলপথটি  নির্মিত হয়  ন্যারোগেজে এবং মোট দৈর্ঘ্য ছিল ।
ইঞ্জিনগুলি প্রতি ঘন্টায় ৩০কিমি এর সর্বোচ্চ গতিতে চলতে থাকে।
১৯৬৬ সালে, AKR-এর মালিকানা, এর শাখা লাইন, বর্ধমান-কাটোয়া রেলওয়ের সাথে, ভারতীয় রেলওয়ের পূর্ব রেলওয়ে জোনে স্থানান্তরিত হয়।
আ নাইট আউট (১৯১৫-এর চলচ্চিত্র)
আ নাইট আউট (ইংরেজি: A Night Out) হল চার্লি চ্যাপলিন পরিচালিত ১৯১৫ সালের মার্কিন নির্বাক হাস্যরসাত্মক চলচ্চিত্র। এসানে ফিল্ম কোম্পানি ক্যালিফোর্নিয়ার নাইলসে স্টুডিওতে আসার পর এটি চার্লি চ্যাপলিনের প্রথম চলচ্চিত্র। এসানে স্টুডিওর অধীনে চ্যাপলিনের প্রথম চলচ্চিত্র হিজ নিউ জব, যা এসানের শিকাগো স্টুডিওতে চিত্রায়িত হয়েছিল। এতে চ্যাপলিনের সাথে প্রধান নারী চরিত্রে অভিনয় করেন এডনা পারভায়েন্স। এটি পারভায়েন্সের প্রথম চলচ্চিত্র। চ্যাপলিন যখন তার চলচ্চিত্রের জন্য প্রধান নারী ভূমিকায় অভিনয়ের জন্য কাউকে খুঁজছিলেন, তিনি তাকে নিউ ইয়র্ককে খুঁজে পান।
কাহিনী সংক্ষেপ
চার্লি ও বেন এক মদের দোকান থেকে বের হয়ে একটি রেস্তোরাঁয় যায়। সেখানে মদ্যপ এই দুজন এক ফ্রেঞ্চ ড্যান্ডি ও তার বান্ধবীর সাথে ঝগড়া করে। প্রধান খাদ্য পরিবেশক প্রথমে বেনকে ও পরে চার্লিকে রেস্তোরাঁ থেকে বের করে দেয়। তারা অন্য একটি মদের দোকানে যায় এবং পরে তাদের হোটেলের দিকে রওনা দেয়। তারা দুজনেই সেখানকার এক সুন্দরী মহিলার প্রতি আগ্রহী হয়ে ওঠে। চার্লি যখন দরজার ফুটো দিয়ে তাকে দেখছিল, এক বেলবয় তাকে বাধা দেয় এবং জানায় মহিলাটি রেস্তোরাঁর প্রধান খাদ্য পরিবেশকের স্ত্রী। সে দ্রুত সেই হোটেল ছেড়ে অন্য হোটলে গিয়ে ওঠে। ইতোমধ্যে খাদ্য পরিবেশক ও তার স্ত্রী হোটেলের সেবা অসন্তুষ্ট হয়ে অন্য হোটেলে যাওয়ার সিদ্ধান্ত নেয়। দুর্ভাগ্যক্রমে তারা চার্লি যে হোটেলে ওঠে সেই হোটলেই ওঠে। মহিলাটির কুকুর চার্লির ঘরে চলে গেলে সে কুকুরের পিছু পিছু চার্লির ঘরে প্রবেশ করে। তার স্বামী এসে তার স্ত্রীকে চার্লির ঘরে খুঁজে পায়।
নির্মাণ
চ্যাপলিন প্রথমে এসানের শিকাগো স্টুডিওতে হিজ নিউ জব ছবি নির্মাণ করেন। কিন্তু এই শহরে কাজ করা তার জন্য কষ্টকর ছিল, তাই তিনি এসানের ক্যালিফোর্নিয়ার নাইলস স্টুডিওতে আসার অনুরোধ করেন। তার অনুরোধে সম্মত হয়ে এসানের প্রধান তাকে নাইলস স্টুডিওতে কাজ করার অনুমতি দেয়। আ নাইট আউট নাইলস স্টুডিও থেকে চ্যাপলিন নির্মিত প্রথম চলচ্চিত্র।
দ্বাদশী (তিথি)
দ্বাদশী (द्वादशी, )   হল হিন্দু পঞ্জিকার প্রতিটি চন্দ্র মাসের শুক্ল বা কৃষ্ণ পক্ষের দ্বাদশ চন্দ্র দিন (তিথি) ।
দ্বাদশীকে পবিত্র তুলসীর পূজা এবং বিষ্ণুর পূজার জন্য উপযুক্ত বলে মনে করা হয়। এটি দশমী থেকে শুরু করে তিন দিনের একাদশী উপবাসের সমাপ্তি চিহ্নিত করে।
উত্তর ভিনা
thumb|250px|উত্তর ভিনা নদীর অববাহিকা উত্তর ভিনা বা উত্তর দ্‌ভিনা নদী (রুশ - Се́верная Двина́ ; /ˈsʲevʲɪrnəjə dvʲɪˈna/; সিয়েরভিরনাইয়া দ্‌ভিনা) হল উত্তর রাশিয়ার একটি নদী। ৭৪৪ কিলোমিটার বা ৪৬২ মাইল লম্বা এই নদীটি ইউরোপীয় রাশিয়ার ভলোগদা ওবলাস্ট ও আর্কানজেলস্ক ওবলাস্টের মধ্য দিয়ে প্রবাহিত হয়ে ভিনা উপসাগরে শ্বেত সাগরে পড়েছে। এর ডানদিকের উপনদী পেচোরার সাথে মিলিতভাবে এই নদীর মাধ্যমেই উত্তরপশ্চিম রাশিয়ার বৃষ্টিবিধৌত সমস্ত জল উত্তর মহাসাগরে গিয়ে পড়ে।
এই নদীর গুরুত্বপূর্ণ উপনদীগুলি হল ভিচেগদা (ডানদিক), ভাগা (বামদিক) ও পেচোরা (ডানদিক)।
ভবতারিণী
ভবতারিণী রাজা (জন্ম: ২৩শে জুলাই ১৯৭৬) হলেন একজন ভারতীয় তামিল গায়ক এবং চলচ্চিত্রের সংগীত পরিচালক। তিনি চলচ্চিত্রের সুরকার ইলাইয়ারাজা এবং চলচ্চিত্র প্রযোজক জেবা রাজাইয়া এর মেয়ে এবং বিশিষ্ট চলচ্চিত্র সুরকার কার্তিক রাজা এবং যুবান শঙ্কর রাজা হলেন তার ভাই। নেপথ্য সঙ্গীতশিল্পী প্রেমজি আমারেন এবং চিত্রনায়ক ভেঙ্কট প্রভু তার চাচাত ভাই। তিনি বেশিরভাগ গান তার বাবা এবং ভাইদের নির্দেশনায় গেয়েছেন। তার বাবা ইলাইয়ারাজা রচিত ‘ভারতী’ চলচ্চিত্রের ‘মায়িল পোলা পন্নু ওন্নু’ গানটি উপস্থাপনার জন্য ২০০০ সালে তিনি শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন। তিনি তেলুগু. মালয়ালম, হিন্দি, কন্নড় প্রভৃতি ভাষায় গান গেয়েছেন। শিল্পী হিসাবে থিডেনেন ভ্যান্থাথু, কাদালুক্কু মারিয়াধাই, আজাগই ইরুক্কিরাই বেয়ামাই ইরুক্কিরাথু, গুন্ডেলো গোদারি, ওরু নাল ওরু কানাভু সহ অন্যান্য ছবিতে কন্ঠ দিয়েছেন। মিত্র, মাই ফ্রেন্ড, ফির মিলেঙ্গে, আমিরথাম, পরিদা পাজাগু, কালভারগল প্রভৃতি ছবিতে সংগীত পরিচালক ছিলেন।
কর্মজীবন
বিশিষ্ট সুরকার দেবানেসান চক্কলিঙ্গম ‍যিনি দেবা নামে অধিক পরিচিত এবং নারায়ণন ‍যিনি তার মঞ্চের নাম সিরপি নামে অধিক পরিচিত তাদের সুর করা গানেও তিনি কণ্ঠ দিয়েছেন।
২০০১ সালে তিনি ভারতী ছবির মায়িল পোলা পন্নু ওন্নু গানের জন্য শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার লাভ করেন (গানটির সংগীত পরিচালক ছিলেন তাঁর বাবা ইলাইয়ারাজা)।
তিনি ২০০২ সালের চলচ্চিত্র মিত্র, মাই ফ্রেন্ড এর জন্য সংগীত পরিচালক হয়েছিলেন, ছবিটি পরিচালক ছিলেন রেবতী এবং এতে অভিনয় করেছিলেন শোভনা। এরপরে তিনি অবুনা ছবির মাধ্যমে তেলুগু চলচ্চিত্র শিল্পের সাথে জড়িত হয়ে পড়েন। তিনি শিল্পা শেঠি, অভিষেক বচ্চন এবং সালমান খান অভিনীত এবং রেবতী পরিচালিত ফির মিলেঙ্গে চলচ্চিত্রের জন্যও সংগীতে সুর রচনা করেছেন। ২০১২ সালের জুন মাসে তিনি একটি গ্রাম-ভিত্তিক প্রকল্প ভেল্লচি ছবির জন্য সুর করার জন্য জড়িয়ে পড়েন।
ব্যক্তিগত জীবন
তিনি একটি সংস্থার বিজ্ঞাপন নির্বাহী আর. সাবারিরাজ এর সাথে বিবাহ বন্ধনে আবদ্ধ হন, সাবারিরাজ হলেন এস. এন. রামাচন্দ্রন এর পুত্র। রামাচন্দ্রন হলেন প্রাক্তন সাংবাদিক, তিনি প্রকাশনাতে গিয়ে কান্নান বিজ্ঞাপন শুরু করেছিলেন। ভবতারিণী চেন্নাইয়ের রোজারি ম্যাট্রিক স্কুলে পড়াশোনা করেছেন।
মুসাব খদর
মুসাব খদর কামাল জিব্রিল (مصعب خضر, Musab Kheder; জন্ম: ১ জানুয়ারি ১৯৯৩; মুসাব খদর নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারি ক্লাব আল সাদ এবং কাতার জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।
২০১৫ সালে, মুসাব কাতার অনূর্ধ্ব-২৩ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় এক বছর যাবত কাতারের বয়সভিত্তিক দলের হয়ে খেলার পর, তিনি ২০১৭ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৩০ ম্যাচে অংশগ্রহণ করেছেন।
প্রারম্ভিক জীবন
মুসাব খদর কামাল জিব্রিল ১৯৯৩ সালের ১লা জানুয়ারি তারিখে সুদানের খারতুমে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মুসাব নিজেদের দেশে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত কাতারের ২৬ সদস্যের চূড়ান্ত দলে স্থান পেয়েছেন।
আবদুল জব্বার (জ্যোতির্বিজ্ঞানী)
মোহাম্মদ আবদুল জব্বার (জন্ম : ১ জানুয়ারি, ১৯১৫ - মৃত্যু : জুলাই ২০, ১৯৯৩)  বাংলাদেশে জ্যোতির্বিজ্ঞান চর্চার অগ্রদূত। তিনিই প্রথম বাংলায় আকাশের তারাসমূহের ছক তৈরি করেন। তার সার্বিক তত্ত্বাবধানে ও পরিকল্পনায়ই বাংলাদেশের প্রথম খ-গোলক নির্মিত হয়। পেশাগত জীবনে তিনি বাংলাদেশ প্রকৌশল বিশ্ববিদ্যালয়ের অধ্যাপক ছিলেন। তিনি বাংলাদেশ অ্যাস্ট্রোনমিক্যাল সোসাইটির প্রতিষ্ঠাতা সভাপতি ছিলেন।
জন্ম ও শৈশব
মোহাম্মদ আবদুল জব্বার ১৯১৫ সালে পাবনা জেলার সুজানগর থানার গোপালপুর গ্রামে জন্মগ্রহণ করেন। অসাধারণ মেধাশক্তি ও ফলাফলের জন্য তিনি প্রাথমিক শিক্ষা থেকে একেবারে মাধ্যমিক পর্যন্ত বৃত্তি পান। ১৯৩৮ সালে কলকাতার প্রেসিডেন্সি কলেজ থেকে বিশুদ্ধ গণিতে অনার্সসহ এম.এস.সি পরীক্ষায় উত্তীর্ণ হন। এ পরীক্ষায় তিনি প্রথম বিভাগে প্রথম স্থান লাভ করেছিলেন। এরপর ১৯৩৯ সালে ভারত সরকারের বৃত্তি নিয়ে পড়াশোনা করতে লন্ডন যান। কিন্তু দ্বিতীয় বিশ্বযুদ্ধের কারণে তাকে ভারত সরকারের নির্দেশেই ফিরে আসতে হয়। দেশে ফিরে ১৯৪১ থেকে ১৯৪৩ সাল পর্যন্ত কলকাতা বিশ্ববিদ্যালয়ে গণিত বিভাগে প্রভাষক হিসেবে চাকরি করেন। এরপর যোগ দেন চট্টগ্রাম কলেজে এবং সেখান থেকে প্রেসিডেন্সি কলেজে।
১৯৪৮ সালে গণিত বিভাগের প্রধান হিসেবে তৎকালীন আহসানউল্লাহ ইঞ্জিনিয়ারিং কলেজে (বর্তমান বুয়েট) যোগ দেন। এখানে প্রায় পনের বছর গণিত বিভাগের প্রধান পদে অধিষ্ঠিত ছিলেন। শিক্ষকতার জীবনের শেষদিকে এসে তিনি প্রশাসনিক কর্মকাণ্ডে অংশগ্রহণের দায়িত্ব পান। ১৯৬২ সালে আহসানউল্লাহ ইঞ্জনিয়ারিং কলেজ পূর্ব পাকিস্তান প্রকৌশল বিশ্ববিদ্যালয়ে রূপান্তরিত হয়। মোহাম্মদ আবদুল জব্বার এই বিশ্ববিদ্যালয়ের প্রথম রেজিস্ট্রার পদে নিয়োগ দেওয়া হয়। ১৯৬৮ সালে তিনি এই বিশ্ববিদ্যালয়ের ছাত্র কল্যাণ পরিচালক পদে নিযুক্ত হন এবং এই পদ থেকেই ১৯৮০ সালে অবসর গ্রহণ করেন। ১৯৮৪ সালে আবার এই বিশ্ববিদ্যালয়ের (রূপান্তরিত বাংলাদেশ প্রকৌশল বিশ্ববিদ্যালয়) প্রথম উপাচার্য অধ্যাপক এম. এ. রশীদের নামে এখানে প্রতিষ্ঠিত হয় ডঃ রশীদ ফাউন্ডেশন। প্রতিভার স্বীকৃতি স্বরূপ আবদুল জব্বারকেই সর্বপ্রথম '''ড. রশীদ অধ্যাপক'' হিসেবে নিয়োগ দেওয়া হয়।
অধ্যাপক মোহাম্মদ আবদুল জব্বার পার্কিনসন্স রোগে আক্রান্ত হয়ে ১৯৯৩ সালের ২০ জুলাই তারিখে মৃত্যুবরণ করেন।
শিক্ষাজীবন
জন্মস্থান পাবনা জেলার সুজানগর থানার গোপালপুর গ্রাম। দুই বোন ও তিন ভাইয়ের মধ্যে আবদুল জব্বার ছিলেন সবার ছোট। মিয়াজান মল্লিক প্রথম জীবনে মাঝি ছিলেন। পরবর্তীতে তিনি স্বাধীনভাবে ছোট ছোট ব্যবসা শুরু করেন এবং এই ব্যবসার সীমিত আয় দিয়েই সংসার চালাতেন তিনি। মিয়াজান মল্লিক তার বড় ছেলে মোহাম্মদ আবিদ আলীকে প্রথমে গ্রামের পাঠশালায় ভর্তি করান। পাঠশালার হেডপণ্ডিত শশী ভূষণ দাস মেধাবী আবিদ আলীকে বৃত্তি পরীক্ষা দেয়ার সুযোগ দেন। বৃত্তি পরীক্ষায় আবিদ আলী জেলার সকল শিক্ষার্থীর মধ্যে প্রথম হয়ে মাসিক দুই টাকা বৃত্তি লাভ করেন এবং স্কুলে বিনা বেতনে পড়ার সুযোগ পান। আবদুল জব্বার এবং তার মেজো ভাই আকবর আলীকেও হেডপণ্ডিত পাঠশালায় বিনাবেতনে পড়ার সুযোগ দেন।